સામાન્ય રીતે મહિલાઓ બધાને ખુશ રાખવાનો ગુણધર્મ ધરાવતી હોય છે. પણ આ ગુણ ઓફિસમાં ન ચાલે.મોટાભાગની મહિલાઓ પર ઓફિસ સાથે ઘરની જવાબદારીઓ પણ હોય છે. તેમાંય પરિણીત અને માતા બની ગયેલી સ્ત્રીઓને ઓફિસ અને ઘર વચ્ચે સંતુલન સાધવામાં ભારે જહેમત લેવી પડે છે. આવી સ્થિતિમાં ઓફિસમાં એટલી બધી જવાબદારીઓ પોતાના શિરે નલઇ લો જે પૂરી કરવા માટે તમારે વધારાનો સમય ફાળવવો પડે.આમ કરવા જતાં તમે તમારા પરિવારને પૂરતો સમય નહીં ફાળવી શકો તો તમારા પરિવારજનો પણ તમારાથી નારાજ થશે. તેથી ઓફિસની કોઇપણ જવાબદારી લેવાથી પહેલા તમારી પ્રાથમિકતા નક્કી કરો. અને જો તમે જે તે જવાબદારી ઘર અને ઓફિસ વચ્ચે સંતુલન સાધીને સંભાળી શકો તેમ હો તો જ આગળ વધો. નહીં તો જેની પાસે વધારાનો સમય કે અન્ય જવાબદારીઓ ઓછી હોય તેને આ કામ કરવા દો.અને તમે તમારા રેગ્યુલર ડયુટી પર જ ધ્યાન કેન્દ્રીત કરો.